# Color

El color és una propietat perceptiva causada per la llum quan aquesta interacciona amb l'ull, el cervell i la nostra experiència. La percepció del color es veu altament influïda pels colors adjacents en l'escena visual. El terme color també s'empra per destacar la propietat dels objectes que generen aquestes sensacions.

## Citacions

* Tinc el somni que els meus quatre fills un dia viuran en una nació en què no seran jutjats pel color de la seva pell sinó per la naturalesa del seu caràcter.
    (en anglès) I have a dream that my four children will one day live in a nation where they will not be judged by the color of their skin but by the content of their character.
       Discurs «I have a dream», escales del Lincoln Memorial (Washington, DC), 28 d'agost de 1963. — Martin Luther King
* El color és una cosa eterna.
    (en francès) La couleur est une chose éternelle.
       Les Problèmes de l'esthétique contemporaine, 1884. — Jean-Marie Guyau

## Dites populars

* Del raïm, per l'abril la flor, pel maig el color.
* El vi pel color, el pa per l'olor i tot pel sabor.
* Most d'agost, mal color i pitjor gust.
* Els ocells del mateix color volen cap al mateix indret.
    (en gal·lès) Adar o'r unlliw hedant i'r unlle
          Dita popular gal·lesa

## Frases fetes

* Color brut.
          Color confús.
* Color cru.
    (var.) Color cruu.
          Color groguenc i pàl·lid que agafen el teixit i el filat.
* Color de catxumbo.
          Color indefinit, grisenc o simplement brut.
* Color d'ala de mosca.
    (var.) Color de passatemps.
    (var.) Color de gos com fuig.
    (var.) Color del dimoni com fuig.
    (var.) Color de xuia.
    (var.) Color de llampuga.
          Color indefinit que prenen amb l'ús certes peces de vestir que de noves eren negres.
* Color d'aire.
          Color groc molt baix i delicat.
* Color de merda d'oca.
          Color groguenc.
* Color de Sant Francesc.
    (var.) Color de sempenta de frare.
          Color gris, semblant al de l'hàbit dels frares franciscans.
* Color desmaiat.
    (var.) Color mort.
          Color de tonalitat fluixa, apagada.
* Color encès.
    (var.) Color viu.
          Color de tonalitat forta.
* Color honest.
          Color fosc.
* Color trencada.
    (var.) Color rompuda.
    (var.) Color de pomes agres.
          Color de cara esgrogueït.
* De color.
          De raça etiòpica
* Els colors nacionals.
          Els colors de la bandera nacional.
* Tornar-se de tots colors [o posar-se de tots colors].
          Enrojolar-se.

## Referències

* ↑ «Martin Luther King, Jr. - I Have a Dream». American Rhetoric. [Consulta: 30 octubre 2016].
* ↑ Guyau, Jean-Marie. Les Problèmes de l’esthétique contemporaine. Paris: Félix Alcan, 1884, p. 89–167.
* 1 2 3 Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 5 octubre 2024].
* ↑ «ehedaf». A Dictionary of the Welsh Language. Hawlfraint. [Consulta: 22 maig 2017].
* 1 2 3 4 5 6 7 8 «Color». Diccionari de la llengua catalana de l'IEC. Barcelona : Institut d'Estudis Catalans.
* 1 2 3 4 5 6 7 8 9 10 11 12 Alcover, Antoni M.; Moll, Francesc de B. «Color». A: Diccionari català-valencià-balear. Barcelona: IEC, 2002.